section_heading: Životopis
paragraph_text: Frković je 1906. maturirao na Kraljevskoj realnoj gimnaziji u Zagrebu, a 1914. diplomirao na građevno-inženjerskoj školi Visoke tehničke škole u Beču. Inženjerom vježbenikom kod Kraljevske kotarske oblasti u Petrinji postao je 1914., 1915. kod Kraljevskog građanskog ureda u Petrinji, a 1919. u građevinskom odsjeku Kraljevske zemaljske vlade u Zagrebu. Pripravnik inženjer postao je 1920. a 1921. inženjer. Od 1929. bio je tehnički savjetnik u Tehničkom odjeljenju Kraljevske banske uprave Savske Banovine.